(Лыскавец: ) Дагэтуль пра Беларусь тут ня ведалі нічога, але цяпер пакрысе пачынаюць разумець. Мяне спачатку дык наагул абвяшчалі як скакуна з Адэсы. Слова Менск для іх нічога не значыла; Адэса, пэўна, таксама, бо прыраўновалася да краіны. Я доўга дараваў ім гэтую недалёкасьць, пакуль аднойчы не падбег адзін хлопец і не пачаў пытаць: зямляк, дзе жыў у Адэсе, на якой вуліцы? Я й кажу: не з Адэсы я, проста чамусьці так прадстаўляюць. А потым падышоў да вядучай шоў і сказаў: калі ласка, абяўляйце мяне толькі зь Менску, зь Беларусі. Яна знайшла празь інтэрнэт нашу краіну і паабяцала, што так і будзе. Ды й мы пры любым зручным выпадку ўсім кажам: Мы зь Беларусі.